《立秋夜同社书记李逸人寓宿分韵得霜字》
元代·徐贲

今夕秋风至，相逢酒一觞。身虽俱在客，情得是同乡。

密竹先惊雨，轻梧不待霜。那知千里外，复此话连床。

作者简介：（1335—1393）元明间苏州府长洲人，字幼文，号北郭生。工诗善画。为十才子之一，又与高启、杨基、张羽合称吴中四杰。元末为张士诚掾属。张氏亡，谪临濠。洪武二年放归。后授给事中，改御史，巡按广东。官至河南左布政使。以征洮岷军过境，犒劳不时，下狱死。有《北郭集》。